İyun 14,2018 18:14
1 saylı Bakı “ASAN xidmət” mərkəzinin təmizlik xidmətinin əməkdaşları təmiz və qüsursuz xidmətlərinə görə mükafatlandırılıblar.
ASAN Radio Dövlət Agentliyinin İnformasiya Təminatı Şöbəsinə istinadən xəbər verir ki, "ASAN xidmət”ə daxil olan şikayətlərin məzmunu təhlil edilərkən məlum olub ki, bu günə kimi şikayət daxil olmayan sahələrdən biri təmizlik xidməti olub.
Vətəndaşlara Xidmət və Sosial İnnovasiyalar üzrə Dövlət Agentliyinin sədri Ülvi Mehdiyev Milli Qurtuluş günü və Ramazan bayramı ilə əlaqədar əməkdaşları təbrik edib, təmizlik xidməti əməkdaşlarına Dövlət Agentliyinin kollektivi adından xüsusi təşəkkürünü bildirib.